recursal/SuperWikiNEXT-32B huggingface dataset:
Elephant fecesHuman fecesহাতির মল (বাঁমে) এবং মানুষের মল (ডানে)
**মল** বা **বিষ্ঠা** (ইংরেজি: Feces) হল কোন প্রাণীর পরিপাক প্রক্রিয়ার মাধ্যমে সৃষ্ট বর্জ্য পদার্থ যা পায়ূ পথে দেহ থেকে নিষ্ক্রান্ত হয়। এই নিষ্ক্রমণ প্রক্রিয়াকে মলত্যাগ বলা হয়। জীবন ধারণের জন্য প্রাণী খাদ্যগ্রহণ করে যা পরিপাক ক্রিয়ার মধ্য দিয়ে শরীরে হজম হয়। যে অংশ হজম হয় না তা মল বা বিষ্ঠা হিসাবে শরীর থেকে বর্জিত হয়।

দূর্গন্ধ
--------

মল সাধারণত দুর্গন্ধযুক্ত হয়। মলের আলাদা দুর্গন্ধের কারণ হল ব্যাক্টেরিয়ার সংক্রমণ। ব্যাকটেরিয়ার সংক্রমণের ফলে মলে বিভিন্ন সালফার ঘটিত গ্যাস যেমন হাইড্রোজেন সালফাইড উৎপন্ন হয় যা দুর্গন্ধের অন্যতম উৎস। মসলাযুক্ত খাবার অধিকাংশ ক্ষেত্রেই সঠিকভাবে পরিপাক হয় না এবং মলের সাথে বেরিয়ে এসে আলাদা গন্ধের সৃষ্টি করে।

বাস্তুতন্ত্রে ভূমিকা
--------------------

প্রাণী যে খাদ্য গ্রহণ করে পরিপাকের পর তার অবশিষ্টাংশ বর্জ্য বা মল হিসেবে নির্গত হয়। যদিও খাদ্যের বেশিরভাগ পুষ্টি ই প্রাণীর শরীরে শোষিত হয়ে যায় তবুও মলে সর্বোচ্চ ৫০% পর্যন্ত পুষ্টি উপাদান থাকতে পারে। এই পুষ্টি উপাদানের উপর নির্ভর করে অনেক প্রাণী বেঁচে থাকে যেমন ব্যাক্টেরিয়া, ছত্রাক, গুবরে পোকাসহ বহু প্রাণী যারা দূরবর্তী স্থান থেকে ঘ্রাণ সংবেদ করতে পারে। কিছু প্রাণী সম্পূর্ণ মল ভক্ষণের ওপর নির্ভর করে থাকে এবং কিছু প্রাণী এর পাশাপাশি অন্য খাদ্যও ভক্ষণ করে থাকে। এছাড়া বহু প্রাণী অন্য প্রাণীর ত্যাগ করা মল এবং মূত্রকে চিহ্ন হিসেবে ব্যবহার করে শিকারের খোঁজ করে থাকে। এছাড়া পরোক্ষভাবেও বহু প্রাণী মলের উপর নির্ভর করে।

পাখি ও অন্যান্য প্রাণী যে ফল খাদ্য হিসেবে গ্রহণ করে তার বীজ অনেক ক্ষেত্রেই পরিপাক হয় না এবং মলের সাথে বেরিয়ে আসে। এভাবে প্রাণীর মলের মাধ্যমে উদ্ভিদের প্রজাতিগুলো একস্থান হতে দূরবর্তী স্থানসমূহে ছড়িয়ে পড়ে এবং বনায়নসহ বাস্তুতন্ত্রে গুরুত্বপূর্ণ ভূমিকা রাখে। বিভিন্ন প্রাণীর মল ব্যাক্টেরিয়া ও অন্যান্য বিয়োজোকের মাধ্যমে ক্ষুদ্র ক্ষুদ্র জৈব অণু সৃষ্টি করে যেগুলি উদ্ভিদ সালোকসংশ্লেষণ প্রক্রিয়ায় শর্করা প্রস্তুতিতে ব্যবহার করে সমগ্র প্রাণীজগতের জন্য খাদ্যের যোগান দেয়।

বিরূপ ভূমিকা
------------

উন্মুক্ত পরিবেশে প্রাণীর মল দীর্ঘ সময় থাকলে তাতে ব্যকটেরিয়া সংক্রমণ ঘটে এবং পঁচন শুরু হয় ফলে বিভিন্ন গ্যাস ও দুর্গন্ধের কারণে পরিবেশের দূষণ ঘটে। প্রাণীর মল পানিতে মিশলে পানিকে দূষিত করে ঐ পানি পানে মানুষ ও অন্যান্য প্রাণীর বিভিন্ন রোগ হতে পারে। বিশেষ করে পানিবাহিত রোগ, যেমন কলেরা, ডায়রিয়া ইত্যাদি রোগের জীবাণু মলের সাথে দেহের বাহিরে বের হয়। পাণ্ডুরোগ বা জণ্ডিসের অন্যতম কারণ জণ্ডিস রোগীর মল শুষ্ক হয়ে বাতাসে মিশে মুখপথে মানুষের শরীরে প্রবেশ।

তথ্যসূত্র
---------

1. ↑  Curtis V, Aunger R, Rabie T (May 2004). "Evidence that disgust evolved to protect from risk of disease". Proc. Biol. Sci. 271 Suppl 4 (Suppl 4): S131–3.
2. ↑  Biology(4th edition) N.A.Campbell (Benjamin Cummings NY, 1996) ISBN 0-8053-1957-3
3. ↑  Heinrich B, Bartholomew GA (১৯৭৯)। "The ecology of the African dung beetle"। *Scientific American*। **241** (5): 146–56। ডিওআই:10.1038/scientificamerican1179-146।
**নাম-ম্খা'-'ওদ-গ্সাল** (ওয়াইলি: *nam mkha' 'od gsal*) (মৃত্যু-১৭২৬) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দ্জোগ্স-ছেন বৌদ্ধবিহার নামক অন্যতম প্রধান বৌদ্ধবিহারের দ্বিতীয় প্রধান ছিলেন।

সংক্ষিপ্ত জীবনী
---------------

নাম-ম্খা'-'ওদ-গ্সাল সপ্তদশ শতাব্দীর দ্বিতীয়ার্ধে তিব্বতের নাগ-শোদ (ওয়াইলি: *nag shod*) নামক স্থানে জন্মগ্রহণ করেন। তার পিতা সের-র্ত্সা-গ্রুব-থোব (ওয়াইলি: *ser tsha grub thob*) একজন বিখ্যাত তান্ত্রিক যোগী ছিলেন। কৈশোরে তিনি কার্মা-ছাগ্স-মেদ (ওয়াইলি: *karma chags med*) নামক ব্কা'-ব্র্গ্যুদ ধর্মসম্প্রদায়ের বিখ্যাত পন্ডিতের নিকট মহামুদ্রা সম্বন্ধে শিক্ষালাভ করেন বলে অনুমান করা হয়। পরবর্তীকালে তিনি পে-মা-রিগ-'দ্জিন নামক র্ন্যিং-মা ধর্মসম্প্রদায়ের এক পন্ডিতের নিকট অধ্যয়ন করেন। ১৬৮৪ খ্রিষ্টাব্দে তিনি পে-মা-রিগ-'দ্জিনকে রু-দাম-স্ক্যিদ-খ্রাম (ওয়াইলি: *ru dam skyid khram*) নামক উপত্যকায় ও-র্গ্যান-ব্সাম-গ্তান-গ্লিং (ওয়াইলি: *o rgyan bsam gtan gling*) নামক একটি মঠ স্থাপনে সহায়তা করেন। ১৬৯৭ খ্রিষ্টাব্দে তিনি এই বিহারের দ্বিতীয় প্রধান নির্বাচিত হন। তার অন্যতম উল্লেখযোগ্য শিষ্য ছিলেন 'গ্যুর-মেদ-থেগ-ম্ছোগ-ব্স্তান-'দ্জিন নামক দ্বিতীয় র্দ্জোগ্স-ছেন-গ্রুব-দ্বাং, পে-মা-কুন-গ্রোল-র্নাম-র্গ্যাল, ও-র্গ্যান-ব্স্তান-'দ্জিন (ওয়াইলি: *o rgyan bstan 'dzin*), প্রভৃতি। তিনি শেষ জীবনে র্দ্জা-খোগ (ওয়াইলি: *rdza khog*) নামক স্থানে লেগ্স-দ্গোন-গ্সাং-ছেন-স্মিন-গ্রোল-গ্লিং (ওয়াইলি: *legs dgon gsang chen smin grol gling*) নামক বৌদ্ধবিহার প্রতিষ্ঠা করেন।

তথ্যসূত্র
---------

1. ↑  Chhosphel, Samten (2011-08)। "The First Dzogchen Ponlob, Namkha Osel"। *The Treasury of Lives: Biographies of Himalayan Religious Masters*। সংগ্রহের তারিখ 2014-05-19।  এখানে তারিখের মান পরীক্ষা করুন: `|তারিখ=` (সাহায্য)

|
|  |
| পূর্বসূরীপে-মা-রিগ-'দ্জিন | **নাম-ম্খা'-'ওদ-গ্সাল  র্দ্জোগ্স-ছেন বৌদ্ধবিহারের দ্বিতীয় প্রধান** | উত্তরসূরী'গ্যুর-মেদ-থেগ-ম্ছোগ-ব্স্তান-'দ্জিন |
|

|
|  |
| পূর্বসূরী | **নাম-ম্খা'-'ওদ-গ্সাল  প্রথম র্দ্জোগ্স-ছেন-দ্পোন-স্লোব** | উত্তরসূরীপে-মা-গ্সাং-স্ঙ্গাগ্স-ব্স্তান-'দ্জিন |
|

| * দে
* স
র্দ্জোগ্স-ছেন-দ্পোন-স্লোব |
| --- |
| 
* ১) নাম-ম্খা'-'ওদ-গ্সাল
* ২) পে-মা-গ্সাং-স্ঙ্গাগ্স-ব্স্তান-'দ্জিন
* ৩) নাম-ম্খা'-ছোস-ক্যি-র্গ্যা-ম্ত্শো
* ৪) 'জিগ্স-মেদ-ছোস-দ্ব্যিংস-'ওদ-গ্সাল
* ৫) দ্কোন-ম্ছোগ-ব্স্তান-পা'ই-ন্যি-মা
* ৬) 'জিগ্স-ব্রাল-ত্শে-দ্বাং-র্দো-র্জে
* ৭) কার্মা-গ্সুং-রাব-ঙ্গেস-দোন-ব্স্তান-পা-র্গ্যাল-ম্ত্শান

 |
উইন্ডোজ ১০ সিস্টেম সফ্টওয়্যার একটি উদাহরণ
**সিস্টেম সফটওয়্যার** একটি কম্পিউটার সফটওয়্যার যেটার নকশা করা হয়েছে, কম্পিউটারের হার্ডওয়্যার কে পরিচালনা করার জন্য এবং এপ্লিকেশন সফটওয়্যারগুলোকে কাজ করার উপযোগী পরিবেশ প্রদানের জন্য।

সাধারণ সিস্টেম সফটওয়্যারের প্রকারগুলো হল:

* কম্পিউটারের বাইওস (BIOS) এবং ডিভাইস ফার্মওয়্যার ( firmware) যেটা হার্ডওয়্যার (আগে থেকে অর্ন্তভুক্ত বা পরে লাগানো) পরিচালনার এবং নিয়ন্ত্রণের সাধারণ কাজ করে থাকে।
* অপারেটিং সিস্টেম যা কম্পিউটারের সকল অংশকে একত্রে কাজ করায়। যেমন ডেটা আদান প্রদান, আউটপুট তৈরী এবং প্রদর্শন। এটা উচ্চ-স্তরের সিস্টেম সফটওয়্যার চালানোর এবং এপ্লিকেশন সফটওয়্যার চালানোর একটি প্লাটফর্ম ও বটে।
* ইউটিলিটি সফটওয়্যার এটা কোন কিছু বিশ্লেষণ, বাছাই বা পছন্দ নির্ধারণ, তরান্বিতকরণ এবং কিছু কিছু ক্ষেত্রে নিয়ন্ত্রণ করার ক্ষমতা দেয়।

কিছু কিছু প্রকাশনায়, সিস্টেম সফটওয়্যারের ব্যাখ্যায় সফটওয়্যার উন্নয়নের টুলস যেমন কম্পাইলার, লিঙ্কার অথবা ডিভাগার ইত্যাদিকেও এর আওতায় ফেলা হয়েছে।

সিস্টেম সফটওয়্যারের বিপরীতে, এপ্লিকেশন সফটওয়্যার বলতে বুঝায় যে সফটওয়্যার দ্বারা ব্যবহারকারী লেখা লিখতে পারে, গেমস খেলতে পারে, গান শুনতে পারে অথবা ইন্টারনেট ব্যবহার করতে পারে।

সিস্টেম সফটওয়্যারের প্রকারভেদ
------------------------------

সিস্টেম সফটওয়্যার অপারেটিং সিস্টেম এবং কম্পিউটার সিস্টেম ব্যবহার করার সুযোগ দেয়। এটাতে আছে ডাইগনস্টিক টুলস, কম্পাইলার, সার্ভার, ইউটিলিটি, ভাষা পরিবর্তনের সুযোগ, ডেটা আদান প্রদানের সুযোগ, ডেটাবেস সিস্টেম এবং আরো অনেক কিছু। সিস্টেম সফটওয়্যারের উদ্দেশ্য হল, এপ্লিকেশনগুলোকে পৃথক করা প্রোগ্রামারদের জন্য যাতে জটিলতা এবং বিশেষ ব্যবহার এড়িয়ে চলা যায়।

বিশেষ ধরনের সিস্টেম সফটওয়্যারের মধ্যে আছে:

* লোডার
* লিঙ্কার
* ইউটিলিটি
* গ্রাফিক ইউজার ইন্টাফেস বা জিইউআই
* শেল
* বাইওস
* হাইপারভিসরস
* বুট লোডারস
* ডেটাবেজ ব্যবস্থাপনা (এসকিউএল, নোএসকিউএল)

যদি সিস্টেম সফটওয়্যারকে স্থায়ী স্মৃতিতে জমা রাখা হয় একে ফার্মওয়্যার বলে যেমন, আইসি।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ১৯ জুলাই ২০১১ তারিখে মূল থেকে আর্কাইভ করা। সংগ্রহের তারিখ ১৪ মে ২০১১।
2. ↑  "সংরক্ষণাগারভুক্ত অনুলিপি"। ২৭ অক্টোবর ২০১০ তারিখে মূল থেকে আর্কাইভ করা। সংগ্রহের তারিখ ১৪ মে ২০১১।
3. ↑
4. ↑  W. W. Milner, Ann Montgomery-Smith (2000). *Information and Communication Technology for Intermediate Gnvq*. p.126

বহিঃসংযোগ
---------


উইকিবিশ্ববিদ্যালয়ে ***Introduction to Computers/System software*** সম্পর্কে শেখার উপকরণ রয়েছে
**মেগারার ইউক্লিড** (প্রাচীন গ্রিক Ευκλείδης *এউক্লেইদ্যাস্‌*) খ্রিস্টপূর্বাব্দ ৪০০ বছর আগের সময়কালের দার্শনিক যিনি **মেগারিক দর্শন** নামে দর্শনের একটি ধারা সৃষ্টি করেছিলেন। তিনি সক্রেটিসের শিষ্য এবং তিনি তার মৃত্যুর সময় উপস্থিত ছিলেন। তিনি বিশ্বাস করতেন জগতের সবচেয়ে ভাল বিষয় এক, অনন্ত ও অপরিবর্তনশীল এবং ভালর বিপরীত কোন কিছুকে তিনি অস্বীকার করেন।

জীবনী
-----

ইউক্লিড আনুমানিক ৪৩৫ খ্রিস্টপূর্বাব্দে মেগারায় জন্মগ্রহণ করেন। তিনি এথেন্সে এসে সক্রেটিসের শিষ্য হন। তিনি সক্রেটিসের পাঠ ও বক্তৃতা শুনার জন্য এতই উৎসুক ছিলেন যে মেগারার নাগরিকদের এথেন্সে ঢোকার নিষেধাজ্ঞা জারি করা হলে তিনি খুব ভোরে নারীর ছদ্মবেশে এথেন্সে চোরের মত ঢোকে যেতেন। সক্রেটিস ও থিয়েটেটাসের মধ্যকার আলাপ লিখে রাখার জন্য প্লাতোর *থিয়েটেটাস*-এর ভূমিকায় তার নাম উল্লেখ রয়েছে। সক্রেটিসের মৃত্যুর সময় (৩৯৯ খ্রিস্টপূর্বাব্দ) তিনিও উপস্থিত ছিলেন। এর পরে তিনি মেগারায় ফিরে আসেন এবং প্লাতোসহ সক্রেটিসের অন্যান্য ভীতসন্ত্রস্ত শিষ্যদের তিনি আশ্রয় নেওয়ার প্রস্তাব দেন।

পাদটীকা
-------

1. ↑  While Laërtius proffers that Euclid was born in Megara, he also mentions that others called him a native "of Gela, as Alexander states in his *Successions of Philosophers*" (Laërtius 1925, § 106).

তথ্যসূত্র
---------

1. ↑  Laërtius 1925; Cicero, *Academica*, ii. 42; Aulus Gellius, vii. 10. 1-4; Plato, *Phaedo*, 59B-C; Strabo, ix. 1. 8;
2. ↑  Aulus Gellius, vii. 10. 1-4
3. ↑  Laërtius 1925, § 30
4. ↑  Plato, *Phaedo*, 59B-C
5. ↑  Laërtius 1925, § 106; Laërtius 1925b, § 6

বহিঃসংযোগ
---------


উইকিমিডিয়া কমন্সে **মেগারার ইউক্লিড** সংক্রান্ত মিডিয়া রয়েছে।

টেমপ্লেট:মেগারীয় দর্শন
**চামচিকা**, নির্দিষ্টভাবে, ***ক্ষুদে চামচিকা*** (*Pipistrellus coromandra*) ভেসপার্টিলিওনিডি (সাধারণ বাদুড়) পরিবারের *পিপিস্ট্রেল* বাদুড়ের এক প্রজাতি। এদের আফগানিস্তান, বাংলাদেশ, ভারত, পাকিস্তান, নেপাল, ভুটান, কম্বোডিয়া, মায়ানমার, শ্রীলঙ্কা, থাইল্যান্ড ও ভিয়েতনামে পাওয়া যায়।

বর্ণনা
------

মাথা-শরীর বরাবর চামচিকা ৮–৯ সেমি (৩.১–৩.৫ ইঞ্চি) লম্বা হয়ে থাকে। হাত হয় ৩ সেমি (১.২ ইঞ্চি)। ওজন হয়ে থাকে ৯ থেকে ১৩ গ্রাম (০.৩২ থেকে ০.৪৬ আউন্স) এবং পাখার প্রসারতার দৈর্ঘ্য ১৯ থেকে ২২ সেমি (৭.৫ থেকে ৮.৭ ইঞ্চি) অবধি।

খাবার
-----

এরা সাধারণত পোকামাকড় খেয়ে পরিবেশের ভারসাম্য রক্ষায় যথেষ্ট সহায়ক। মানবদেহের জন্য মারাত্মক ক্ষতিকর অসংখ্য কিটপতঙ্গ খেয়ে ফেলে। এ ছাড়াও কলা, পেয়ারা, সবেদা জাতীয় ফলের রস শুষে খায়।

স্বভাব ও প্রজনন
---------------

শহরে মূলত পুরনো পরিত্যক্ত দালনে উল্টো হয়ে ঝুলে থাকে হাজার হাজার চামচিকা। এরা নিশাচর নয়, তাই দিনের বেলাতেই বিক্ষিপ্তভাবে কিচিরমিচির শব্দ তুলে আহার সংগ্রহে ব্যস্ত হয়ে পড়ে। স্ত্রী চামচিকা বছরে দুবার প্রসব করে থাকে। প্রতিবার কমপক্ষে দুটি করে বাচ্চা প্রসব করে।

তথ্যসূত্র
---------

1. ↑  Chiroptera Specialist Group 1996. *Pipistrellus coromandra*[*স্থায়ীভাবে অকার্যকর সংযোগ*]. 2006 IUCN Red List of Threatened Species.   ওয়েব্যাক মেশিনে আর্কাইভকৃত ২৭ জুন ২০১৪ তারিখে Downloaded on 30 July 2007.
2. 1 2  "অস্তিত্ব সংকটে চামচিকা"। মানবকণ্ঠ। ১২ মে ২০১৩। সংগ্রহের তারিখ ১২ মে ২০১৩। [*স্থায়ীভাবে অকার্যকর সংযোগ*]
একটি **নাম সার্ভার** হলো ডোমেইন নেম সিস্টেম (ডিএনএস) এর সার্ভার উপাদানকে বোঝায়, যা ইন্টারনেটের দুটি প্রধান নামস্থানগুলির মধ্যে একটি। ইন্টারনেটের দ্বিতীয় প্রধান নাম স্থান ডিএনএস সার্ভারগুলির সবচেয়ে গুরুত্বপূর্ণ কাজ হলো মানুষের স্মরণীয় ডোমেইন নাম (example.com) এবং হোস্টনাম সংশ্লিষ্ট সংখ্যাসূচক ইন্টারনেট প্রোটোকল (আইপি) ঠিকানা (93.184.216.34) এর অনুবাদ (রেজোলিউশন), যা ইন্টারনেটে কম্পিউটার সিস্টেম এবং রিসোর্স সনাক্ত করতে ব্যবহৃত হয়।

যদিও এটি সাধারণত ডিএনএস (ডোমেইন নেম সিস্টেম) এর রেফারেন্সে ব্যবহৃত হয়, নাম সার্ভার শব্দটি যে কোনো কম্পিউটার অ্যাপ্লিকেশনের জন্যও ব্যবহার করা যেতে পারে যা একটি ডিরেক্টরি পরিষেবার বিরুদ্ধে প্রশ্নের উত্তর প্রদানের জন্য একটি নেটওয়ার্ক পরিষেবা প্রয়োগ করে যা প্রায়ই মানবিকভাবে অর্থপূর্ণ, একটি সিস্টেম-অভ্যন্তরীণ পাঠ্য ভিত্তিক শনাক্তকারী, প্রায়শই সংখ্যাসূচক শনাক্তকরণ বা সম্বোধন উপাদান। সার্ভিস প্রোটোকল অনুরোধে সার্ভার এই পরিষেবাটি দিয়ে থাকে।

ডোমেইন নেম সার্ভার
------------------

মূল নিবন্ধ: ডোমেইন নেম সিস্টেম
ইন্টারনেট দুটি প্রধান নামস্থান বজায় রাখে: ডোমেইন নাম শ্রেণিবিন্যাস এবং আইপি ঠিকানা সিস্টেম। ডোমেইন নেম সিস্টেম ডোমেইন নেমস্পেস রক্ষণাবেক্ষণ করে এবং এই দুটি নেমস্পেসের মধ্যে অনুবাদ পরিষেবা প্রদান করে। ইন্টারনেট নাম সার্ভারগুলি ডোমেইন নাম সিস্টেম বাস্তবায়ন করে। ডোমেইন নেম সিস্টেমের শীর্ষ শ্রেণিবিন্যাসটি ইন্টারনেট কর্পোরেশন ফর অ্যাসাইনড নেমস অ্যান্ড নাম্বারস (আইসিএএনএন) দ্বারা প্রতিনিধিত্বকারী রুট নেম সার্ভার দ্বারা পরিবেশন করা হয়।

তথ্যসূত্র
---------

1. ↑  "Name Server Definition"। *techterms.com*। সংগ্রহের তারিখ ২০২১-০৮-০৯।
2. ↑  Elz, R.; Bush, R. (১৯৯৭)। "Clarifications to the DNS Specification"। আইএসএসএন 2070-1721। ডিওআই:10.17487/rfc2181।
3. ↑  Mockapetris, P. V. (১৯৮৭)। "Domain names - concepts and facilities"। আইএসএসএন 2070-1721। ডিওআই:10.17487/rfc1034।
**ক্যান্টনমেন্ট পাবলিক স্কুল** হচ্ছে বাংলাদেশের খুলনা জেলার ফুলতলা উপজেলার জাহানাবাদ সেনানিবাসে অবস্থিত সেনাবাহিনী পরিচালিত একটি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯৮৪ সালে।

ইতিহাস
------

১৯৮৪ সালে খুলনার শিক্ষার মান বৃদ্ধির উদ্দেশ্যে জাহানাবাদ ক্যান্টনমেন্ট বোর্ডের উদ্যোগে একটি জুনিয়র স্কুল প্রতিষ্ঠা করা হয়; যার অর্থায়নের ভার ছিলো সামরিক ভূমি ও সেনানিবাস অধিদপ্তরের হাতে। *ক্যান্টনমেন্ট জুনিয়র স্কুল* নামে কার্যক্রম শুরু করা প্রতিষ্ঠানটিকে ১৯৮৮ সালে মাধ্যমিক বিদ্যালয়ে রূপান্তর করা হয় ও নাম পরিবর্তন করে *ক্যান্টনমেন্ট পাবলিক স্কুল* রাখা হয়। তৎকালীন স্টেশন কমান্ডার কর্নেল মোহাম্মদ আবদুর রবের সম্মতিক্রমে এটি প্রতিষ্ঠা লাভ করে।

শ্রেণি, বিভাগ ও শাখা সমূহ
-------------------------

বিদ্যালয়টি মূলত একটি প্রাথমিক বিদ্যালয় সংযুক্ত মাধ্যমিক বিদ্যালয়। বর্তমানে এ বিদ্যালয়ে ১ম থেকে ১০ম শ্রেণি পর্যন্ত শিক্ষাদান করা হয়। উল্লেখ্য, নবম-দশম শ্রেণিতে শুধুমাত্র বিজ্ঞান ও ব্যবসায় শিক্ষা বিভাগে পড়ার সুযোগ থাকে।

ইউনিফর্ম
--------

* ছেলেদের সাদা শার্ট     , নেভি ব্লু প্যান্ট     , সাদা কেডস্      এবং কালো বেল্ট

* মেয়েদের নীল কামিজ     , কামিজের উপর সাদা ক্রস বেল্ট     , কোমরে সাদা বেল্ট     , সাদা অ্যাপ্রোন      এবং সাদা কেডস্

শিক্ষা কার্যক্রম
----------------

বিদ্যালয়টিতে ছেলে এবং মেয়ে উভয়ের অধ্যয়নের সুযোগ থাকে।

ফলাফল
-----

বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ


| সাল | পরীক্ষার নাম | পরীক্ষার্থী | উত্তীর্ণ | পাশের হার |
| --- | --- | --- | --- | --- |
| ২০১৯ | এসএসসি | ৬০ | ৬০ | ১০০ |
| ২০২০ | এসএসসি | ৬৯ | ৬৯ | ১০০ |
| ২০২১ | এসএসসি | ৭৭ | ৭৬ | ৯৮.৭০ |
|

খেলাধুলা ও সহপাঠ্যকর্ম
----------------------

শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা, আন্তঃহাউজ ক্রীড়া প্রতিযোগিতা আয়োজনে ব্যবহৃত হয়।

ল্যাবরেটরি
----------

বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

গ্রন্থাগার
----------

বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।

বিভিন্ন সাংস্কৃতিক কর্মকাণ্ড
----------------------------

বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

সংঘ
---

* বিএনসিসি
* গার্লস্ গাইড
* স্কাউট
* রেড ক্রিসেন্ট

আরো দেখুন
---------

* জাহানাবাদ ক্যান্টনমেন্ট বোর্ড
* খুলনা জেলা
* খুলনা জেলার শিক্ষা প্রতিষ্ঠানের তালিকা

তথ্যসূত্র
---------

1. 1 2  "পরিক্রমা, ক্যান্টনমেন্ট পাবলিক স্কুল, জাহানাবাদ"। *cpsk.edu.bd*। সংগ্রহের তারিখ ২০২২-১০-২৬।
2. ↑  "ফলাফল"। *banbeis.gov.bd*। সংগ্রহের তারিখ ২০২২-১০-২৬।
**নাম-ম্খা'-ছোস-ক্যি-র্গ্যা-ম্ত্শো** (ওয়াইলি: *nam mkha’ chos kyi rgya mtsho*) (১৮০৭-১৮২১) তিব্বতী বৌদ্ধধর্মের র্ন্যিং-মা ধর্মসম্প্রদায়ের তৃতীয় র্দ্জোগ্স-ছেন-দ্পোন-স্লোব (ওয়াইলি: *rdzogs chen dpon slob*) উপাধিধারী বৌদ্ধ লামা ছিলেন।

সংক্ষিপ্ত জীবনী
---------------

পে-মা-গ্সাং-স্ঙ্গাগ্স-ব্স্তান-'দ্জিন ১৮০৭ খ্রিষ্টাব্দে তিব্বতে জন্মগ্রহণ করেন। মি-'গ্যুর-নাম-ম্খা'ই-র্দো-র্জে (ওয়াইলি: *mi 'gyur nam mkha'i rdo rje*) নামক চতুর্থ র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা তাকে পে-মা-গ্সাং-স্ঙ্গাগ্স-ব্স্তান-'দ্জিন (ওয়াইলি: *pe ma gsang sngags bstan 'dzin*) নামক দ্বিতীয় র্দ্জোগ্স-ছেন-দ্পোন-স্লোব (ওয়াইলি: *rdzogs chen dpon slob*) উপাধিধারী লামার পুনর্জন্ম রূপে চিহ্নিত করে র্দ্জোগ্স-ছেন বৌদ্ধবিহারে বিহারে নিয়ে যান। 'জিগ্স-মেদ-'ফ্রিন-লাস-'ওদ-জের (ওয়াইলি: *'jigs med 'phrin las 'od zer*) নামক প্রথম র্দো-গ্রুব-ছেন (ওয়াইলি: *rdo grub chen*) উপাধিধারী লামা তার অন্যতম উল্লেখযোগ্য শিক্ষক ছিলেন।

তথ্যসূত্র
---------

1. ↑  Chhosphel, Samten (ডিসেম্বর ২০১১)। "The Third Dzogchen Ponlob, Namkha Chokyi Gyatso"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৮-২১।

|
|  |
| পূর্বসূরীপে-মা-গ্সাং-স্ঙ্গাগ্স-ব্স্তান-'দ্জিন | **নাম-ম্খা'-ছোস-ক্যি-র্গ্যা-ম্ত্শো  তৃতীয় র্দ্জোগ্স-ছেন-দ্পোন-স্লোব** | উত্তরসূরী'জিগ্স-মেদ-ছোস-দ্ব্যিংস-'ওদ-গ্সাল |
|

| * দে
* স
র্দ্জোগ্স-ছেন-দ্পোন-স্লোব |
| --- |
| 
* ১) নাম-ম্খা'-'ওদ-গ্সাল
* ২) পে-মা-গ্সাং-স্ঙ্গাগ্স-ব্স্তান-'দ্জিন
* ৩) নাম-ম্খা'-ছোস-ক্যি-র্গ্যা-ম্ত্শো
* ৪) 'জিগ্স-মেদ-ছোস-দ্ব্যিংস-'ওদ-গ্সাল
* ৫) দ্কোন-ম্ছোগ-ব্স্তান-পা'ই-ন্যি-মা
* ৬) 'জিগ্স-ব্রাল-ত্শে-দ্বাং-র্দো-র্জে
* ৭) কার্মা-গ্সুং-রাব-ঙ্গেস-দোন-ব্স্তান-পা-র্গ্যাল-ম্ত্শান

 |
একজন ব্যক্তি ক্যামেরার দিকে তাকিয়ে কাঁধ ঝাঁকাচ্ছেন।
**কাঁধ ঝাঁকানো** হল দুই কাঁধ ঝাঁকানোর মাধ্যমে করা এক ধরনের অঙ্গভঙ্গি। এর মধ্য দিয়ে কোনো বিষয়ে অনাসক্তি প্রকাশিত হয়, অথবা কোনো প্রশ্নের উত্তর জানা নেই এমন অনুভূতি প্রকাশিত হয়। কাঁধ ঝাঁকানো এক ধরনের প্রতীক, যা কিছু সংস্কৃতির শব্দভাণ্ডারকে একত্রিত করে; যেন শব্দের পরিবর্তে এই অঙ্গভঙ্গি ব্যবহার করা যায়। কোনো প্রশ্ন উপেক্ষা করার সময়ও এটি ব্যবহার করা যেতে পারে। ভ্রু উঁচু করা, মুখ বাঁকানো, কিংবা চমকিত ভ্রু, এবং হাত উঁচু করা ইত্যাদি কাঁধ ঝাঁকানোর সাথে যুক্ত হতে পারে। পাশ্চাত্য সংস্কৃতিতে এটা খুবই সাধারণ — "আমি জানি না" বলার বদলে কেউ হয়তো এভাবে কাঁধ ঝাঁকুনি দিতে পারে। ইংরেজিভাষী জগতে এর সাথে তিন অক্ষরের বাক্য "আমি জানিনা" কথাটি জোরে বা বিড়বিড় করে বলা যায়, যেখানে শব্দগুলো উচ্চারিত হয় এরূপে: জোরে-ধীরে-জোরে।

কাঁধ ঝাঁকানো টুরেট সংলক্ষণের অন্যতম লক্ষণ।

ইমোজি
-----

কাঁধ ঝাঁকানো অঙ্গভঙ্গির একটি ইউনিকোড ইমোজি আছে U+1F937 🤷 shrug হিসেবে।

কাঁধ ঝাঁকানোর ইমোটিকন ইউনিকোড অক্ষর দ্বারা তৈরি, যা লেখা হয় এভাবে: ¯\\_(ツ)\_/¯ ।

আরও দেখুন
---------

* অনাসক্তি (অনুভূতি)
* মেহ্

তথ্যসূত্র
---------

1. ↑  "Shrug | Define Shrug at Dictionary.com"। Dictionary.reference.com। সংগ্রহের তারিখ ২০১১-১২-২০।
2. ↑  EKMAN, Paul. *Telling Lies*, p.101
3. ↑  "Shrug Emoji"। ১৯ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০২০।
4. ↑  "Anxiety/panic disorder most frequent disabling comorbid disorder in Tourette syndrome patients, study finds"। ২০১০-০৬-১৯।
5. ↑  "Shrug Emoji"। *Emojipedia*। সংগ্রহের তারিখ ২০১৬-০১-১৭।

টেমপ্লেট:অঙ্গভঙ্গি
গেটবে একাডেমী কনিষ্ঠ মহাবিদ্যালয়ের মুখ্য প্রবেশদ্বার
**গেটওয়ে একাডেমী জুনিয়র কলেজ** বা **গেটওয়ে একাডেমী কনিষ্ঠ মহাবিদ্যালয়** (ইংরেজি: Gateway Academy Junior College) ভারত-এর উত্তর পূর্বাঞ্চল-এর রাজ্য আসাম-এর কামরূপ জেলার বাইহাটা চারিআলিতে অবস্থিত একটি উচ্চতর-মাধ্যমিক শ্রেণীর কলেজ। অঞ্চলটির কয়েকজন অগ্রণী শিক্ষাবিদদের উদ্যোগে ২০০৪ সালে কলা এবং বাণিজ্য শাখার অন্তর্ভুক্তিতে এই কনিষ্ঠ মহাবিদ্যালয়টি প্রতিষ্ঠা করা হয়েছিল। ২০১৭ বর্ষ থেকে মহাবিদ্যালয়টিতে বিজ্ঞান শাখারও সূচনা করা হয়। আসাম উচ্চতর মাধ্যমিক শিক্ষা সংসদ-এর পাঠ্যক্রমের অধীনস্থ এই মহাবিদ্যালয়টি বিভিন্ন দিকে সুনাম অর্জন করে বৃহত্তর বাইহাটা চারিআলি অঞ্চলটির মধ্যে একটি প্রথম সারির কনিষ্ঠ মহাবিদ্যালয় রূপে পরিগণিত হয়েছে।

অবস্থান এবং পরিবহণ
------------------

বাইহাটা চালিআলির উত্তর দিকের গোরেশ্বর সংযোগী পথটিতে অবস্থিত কনিষ্ঠ মহাবিদ্যালয়টির গুয়াহাটির জালুকবাড়ি থেকে দূরত্ব প্রায় ৩০ কিলোমিটার। চারিদিকের বেজেরা, দেউদুয়ার, গোপেশ্বর, কমলপুর, রঙিয়া, বিহদিয়া, মুক্তাপুর ইত্যাদি নিকটবর্তী স্থানসমূহ থেকে মহাবিদ্যালয় পর্যন্ত টেম্পো, ম্যাজিক ইত্যাদি ছোট বাহনসমূহ নিয়মিত চলে।

শিক্ষা
------

### উচ্চতর মাধ্যমিক

* বিজ্ঞান শাখা (বিষয়সমূহ : পদার্থবিজ্ঞান, রসায়নবিজ্ঞান, গণিত, জীববিজ্ঞান, কম্পিউটারবিজ্ঞান , অসমীয়া, ইংরেজি , বৈকল্পিক ইংরেজি)
* কলা শাখা (বিষয়সমূহ : অর্থনীতি, রাজনীতিবিজ্ঞান, দর্শন এবং যুক্তিশিক্ষা, নৃতত্ত্ব, অসমীয়া, ইংরেজি , বৈকল্পিক ইংরেজি)
* বাণিজ্য শাখা (বিষয়সমূহ : হিসাববিদ্যা, ব্যবসায় অধ্যয়ন, বেংকিং, অর্থনীতি, অসমীয়া, ইংরেজি , বৈকল্পিক ইংরেজি)

মুখপত্র
-------

মহাবিদ্যালয় থেকে বার্ষিক ভিত্তিতে প্রকাশিত হয় একটি ই-মুখপত্র গেটওবিয়ান। ২০১৮ বর্ষ থেকে প্রকাশিত হওয়া এটিই আসামের মধ্যে কনিষ্ঠ মহাবিদ্যালয় থেকে স্বতন্ত্রভাবে প্রকাশিত প্রথম ই-মুখপত্র।

এই মুখপত্রটির প্রথমটি সংখ্যার সম্পাদক ছিলেন প্রিয়ম প্রীতম। এই মুখপত্রটির লিংকটি হচ্ছে

তথ্যসূত্র
---------

1. ↑   র থেকে প্রাপ্ত। (১৫ ডিসেম্বর, ২০১৮)
**কাঁঠালীচাঁপা** বা **কাঁঠালচাঁপা** (বৈজ্ঞানিক নাম: *Artabotrys odoratissimus*) 'Annonaceae' পরিবারভুক্ত এবং *Artabotrys* গণভুক্ত এক প্রকার উদ্ভিদ ও তার ফুল। কাঁঠালীচাঁপার রঙ সবুজাভ হলুদ এবং পাকা কাঁঠালের মত তীব্র ঘ্রাণযুক্ত; একারণেই এর নাম হয়েছে কাঁঠালচাঁপা। এই গাছ আকারে বিশাল বলে ছোট বাগানের জন্য এটি উপযুক্ত নয়। এটি ছাটাই করে সুন্দর রাখতে হয়। বীজ বা কলমের মাধ্যমে এর বিস্তার ঘটানো হয়।

আকার
----

এটি বড় আকারের কাষ্ঠল-লতানো গুল্ম জাতীয় উদ্ভিদ। বড় হলে নুয়ে পড়ে। ছোট ডালগুলো কাঁটায় রূপান্তরিত হতে পারে। পাতা উজ্জ্বল সবুজ, আয়ত-ভল্লাকার।

আদিনিবাস
--------

এর আদিভূমি দক্ষিণ চীন, মায়ানমার, ফিলিপাইন ও ভারতবর্ষ।

ফুল
---

গাছে সারা বছরই ফুল হয় তবে গ্রীষ্ম ও বর্ষায় ফুল বেশি হয়। অপরিণত ফুলের রং কাঁচা সবুজ, পরিণত হলে পাকা কাঁঠালের গন্ধ ছড়ায়। এভাবে অনেকেই ফুল শনাক্ত করেন। রং হলদেটে বা সোনালি হলুদ, কাক্ষিক, পাপড়ির সংখ্যা ৬ এবং খোলা। ফুলের বোঁটা বাঁকা, আঁকশির গড়ন। গুচ্ছবদ্ধ ফল গোলাকার, দেখতে অনেকটা আঙুরের থোকার মতো এবং পাখিদের প্রিয়।

তথ্যসূত্র
---------

1. 1 2 3 4  "Floriculture in India By Gurcharan Singh Randhawa, Amitabha Mukhopadhyay> Page 182
2. 1 2 3 4  *বৃষ্টিভেজা কাঁঠালিচাঁপা  ওয়েব্যাক মেশিনে আর্কাইভকৃত ২০১৮-০৪-১১ তারিখে*, মোকারম হোসেন, দৈনিক আমার দেশ। ঢাকা থেকে প্রকাশের তারিখ: আগস্ট ১৩, ২০১৩ খ্রিস্টাব্দ।

বহিঃসংযোগ
---------


উইকিমিডিয়া কমন্সে **কাঁঠালীচাঁপা** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***Artabotrys***
**সীমানা** হল কোনো স্থানের ভৌগোলিক সীমানা, যা হয় মহাসাগর বা এধরণের ভৌগোলিক বৈশিষ্ট্য দ্বারা নির্ধারিত, বা সরকার, সার্বভৌম রাষ্ট্র, সংঘবদ্ধ রাজ্য, প্রশাসনিক বিভাগ এবং অন্যান্য শাসনতন্ত্রিক সত্ত্বার মতো রাজনৈতিক বিষয়াবলী দ্বারা আরোপিত। সীমানাগুলি যুদ্ধ, উপনিবেশীকরণ বা অঞ্চলগুলিতে বসবাসকারী রাজনৈতিক সত্ত্বাদের মধ্যে সম্পাদিত সরল প্রতীকী চুক্তির মাধ্যমে প্রতিষ্ঠিত হয়; এই চুক্তিগুলির সৃষ্টিকে বলা হয় সীমানার সীমানির্দেশ।

কিছু সীমানা — যেমন: বেশিরভাগ রাষ্ট্রের অভ্যন্তরীণ প্রশাসনিক সীমানা, বা, সেনজেন অঞ্চলের মধ্যে আন্তঃরাষ্ট্র সীমানা উম্মুক্ত এবং সম্পূর্ণরূপে প্রহরা-বিহীন। অধিকাংশ বাহ্যিক সীমানার আংশিক বা সম্পূর্ণ অংশই নিয়ন্ত্রিত হয়ে থাকে এবং আইনীভাবে কেবল নির্ধারিত সীমান্ত চৌকিগুলি দিয়ে পার হওয়া যায় ও সীমান্ত অঞ্চলগুলিও নিয়ন্ত্রণ করা হতে পারে।

এমনকি বাফার এলাকা স্থাপনকেও সীমানা উৎসাহিত করতে পারে। বিদ্যায়তনিক কএত্রে সীমানা এবং সীমান্তের মধ্যে একটি পার্থক্য প্রতিষ্ঠিত হয়েছে, যা পরবর্তীতে রাষ্ট্রীয় সীমানার চেয়েও মানসিক অবস্থাকে অধিক নির্দেশ করে থাকে।

শ্রেণিবিভাগ
-----------

ভারত-পাকিস্তান সীমান্তে ভারত ও পাকিস্তানের সীমান্তরক্ষী কর্মকর্তাগণ।
### রাজনৈতিক সীমানা

মানবিক সংস্থার দ্বারা বিশ্বের উপর রাজনৈতিক সীমানা আরোপ করা হয়। এর অর্থ হলো, যদি কোন রাজনৈতিক সীমানা কোনো নদী বা পর্বতমালার দ্বারা গঠিত হয়, তবুও এটি স্বয়ংক্রিয়ভাবে রাজনৈতিক সীমানা হিসাবে সংজ্ঞায়িত হবে না, এমনকি, এটি অতিক্রম করা দুরুহ হলেও।

পৃথিবীর স্পষ্টলক্ষিত প্রাকৃতিক বৈশিষ্ট্যগুলি দ্বারা গঠিত কি-না - এর ওপর নির্ভর করে প্রায়শই রাজনৈতিক সীমানা শ্রেণীবদ্ধ করা হয়।

### প্রাকৃতিক সীমানা

রাতের বেলায় ফ্রান্স-ইটালি সীমানা। আল্পসের দক্ষিণ-পশ্চিমাংশের প্রান্ত দেশ দুটিকে বিচ্ছিন্ন করেছে।
ভৌগোলিক বিভিন্ন বিচ্ছিন্নতা সৃষ্টিকারী বৈশিষ্ট্য দ্বারা তৈরি সীমানা এর অন্তর্ভুক্ত।

আরও দেখুন
---------

* রাজনৈতিক ভূগোল
* রাষ্ট্রবিজ্ঞান
* ভূরাজনীতি

টীকা
----

1. ↑  Mura, Andrea (২০১৬)। *National Finitude and the Paranoid Style of the One* (পিডিএফ)। *Contemporary Political Theory*। **15**। পৃষ্ঠা 58–79। এসটুসিআইডি 53724373। ডিওআই:10.1057/cpt.2015.23।
2. ↑  Robinson, Edward Heath. Reexamining Fiat, Bona Fide and Force Dynamic Boundaries for Geopolitical Entities and their Placement in DOLCE  ওয়েব্যাক মেশিনে আর্কাইভকৃত ২০১৩-১২-৩০ তারিখে Applied Ontology 2012 7: pp. 93–108

বহিঃসংযোগ
---------
**হ্যারি ক্ল্যাগসব্রুন** (জন্ম ১৯৫৩/১৯৫৪) একজন সুয়েডীয় ধনকুবের এবং বিনিয়োগকারী।

জীবনী
-----

ক্লাগসব্রুন স্টকহোম বিশ্ববিদ্যালয় থেকে সাংবাদিকতায় বিএ, নিউইয়র্ক বিশ্ববিদ্যালয় থেকে এমবিএ এবং স্টকহোম স্কুল অফ ইকোনমিক্স থেকে অর্থনীতিতে স্নাতকোত্তর ডিগ্রি অর্জন করেছেন।   ১৯৮২ সালে স্কুলের পর, তিনি স্মিথ বার্নির জন্য কর্পোরেট ফাইন্যান্সে কাজ করার জন্য নিউ ইয়র্ক সিটিতে চলে যান।  ১৯৯৫ সালে, তিনি আলফ্রেড বার্গ গ্রুপের সিইও হিসেবে দায়িত্ব পালন করেন।  ২০০১ সালে, তিনি এসইবি গ্রুপে সিনিয়র এক্সিকিউটিভ এবং সম্পদ ব্যবস্থাপনার প্রধান হিসেবে একটি পদ গ্রহণ করেন।  ২০০৬ সালে প্রাইভেট ইকুইটি ফার্ম ইকিউটি এবি তে অংশীদার হিসাবে যোগদান করেন

ব্যক্তিগত জীবন
--------------

ক্লাগসব্রুন বিবাহিত এবং স্টকহোমে থাকেন।

মোট মূল্য
---------

ফোর্বস ২০২২ সালের এপ্রিল পর্যন্ত তার মোট সম্পদের তালিকা করেছে $১.১ বিলিয়ন মার্কিন ডলার।

তথ্যসূত্র
---------

1. 1 2 3 4  "Harry Klagsbrun"। *Forbes - The World's Billionaires*। সংগ্রহের তারিখ আগস্ট ১৯, ২০২২।
2. 1 2 3 4  "Harry Klagsbrun, Partner"। *EQT Group*। সেপ্টেম্বর ২৩, ২০২২ তারিখে মূল থেকে আর্কাইভ করা। সংগ্রহের তারিখ আগস্ট ১৯, ২০২২।
একজন গর্ভবতী মহিলার পেটে লিনিয়া নাইগ্রা দেখা যাচ্ছে 
**লিনিয়া নাইগ্রা** (লাতিন ভাষায় "কালো রেখা" ), হলো একটি অতিরঞ্জিত রেখা যাকে প্রায়ই **গর্ভাবস্থার রেখা** হিসাবে উল্লেখ করা হয়। এটি গর্ভাবস্থার অনুমিত লক্ষণগুলির একটি।  এটি বাদামী বর্ণের এবং সাধারণত প্রায় এক সেন্টিমিটার (০.৪ ইঞ্চি) প্রস্থে। রেখাটি পিউবিস থেকে নাভি পর্যন্ত পেটের মধ্যরেখা বরাবর উল্লম্বভাবে চলে, তবে পিউবিস থেকে পেটের উপরের দিকেও চলতে পারে। 

গর্ভবতী মহিলাদের জন্য, লিনিয়া নাইগ্রা অমরা দ্বারা তৈরি মেলানোসাইট-উত্তেজক হরমোন বৃদ্ধির জন্য দায়ী করা হয়।  যা মেলাসমা এবং স্তনবৃন্ত কালো করে। ফর্সা-চর্মযুক্ত মহিলাদের ক্ষেত্রে গাঢ় পিগমেন্টেশনযুক্ত মহিলাদের তুলনায় এই ঘটনাটি কম দেখা যায়।  লিনিয়া নাইগ্রা সাধারণত প্রসবের কয়েক মাসের মধ্যে অদৃশ্য হয়ে যায়।

যদিও লিনিয়া নাগ্রা গর্ভাবস্থার বাইরে খুব কমই আলোচনা করা হয়, তবে সব বয়সের পুরুষ এবং মহিলাদের এটি থাকতে পারে। গর্ভাবস্থা ব্যতীত, ১১ থেকে ১৫ বছর বয়স পর্যন্ত উভয় লিঙ্গের মধ্যেই লিনিয়া নাইগ্রার সর্বাধিক এবং সমান প্রকোপ রয়েছে। বয়ঃসন্ধিকালে হরমোনের পরিবর্তনের ফলে এই প্রকোপ বৃদ্ধি পেতে পারে। ১৫ বছর বয়সের পরে, পুরুষদের মধ্যে লিনিয়া নাইগ্রার প্রকোপ হ্রাস পায়। মহিলাদের ক্ষেত্রে এটি প্রায়শই অস্বাভাবিকভাবে উচ্চ ইস্ট্রোজেনের লক্ষণ মাত্র। ৩০ বছর বয়সের পরে উভয় লিঙ্গের ক্ষেত্রে এ রেখার প্রকোপ ১০% এর নিচে নেমে আসে। উপরন্তু, একটি স্বল্প-ব্যবধানের ওজন বৃদ্ধির পরেও এই রেখা প্রদর্শিত হতে পারে। এটি হরমোনের ভারসাম্যহীনতা, জেনেটিক রোগ, ক্যান্সার, প্রদাহ এবং এমনকি ছত্রাকের সংক্রমণের লক্ষণও হতে পারে।[]

অতিরিক্ত ছবি
------------

* জন্মের ছয় দিন পর একজন নারী জমজ সন্তানকে দুধ খাওয়াচ্ছে। লিনিয়া নাইগ্রা এখনও দৃশ্যমান।জন্মের ছয় দিন পর একজন নারী জমজ সন্তানকে দুধ খাওয়াচ্ছে। লিনিয়া নাইগ্রা এখনও দৃশ্যমান।
* একটি সিজারিয়ান সেকশনের দাগ (অনুভূমিক লাল রেখা)। যেখানে ৩১ বছর বয়সী একজন মহিলার প্রসবের সাত সপ্তাহ পরেও লিনিয়া নাইগ্রা দৃশ্যমান রয়েছে।একটি সিজারিয়ান সেকশনের দাগ (অনুভূমিক লাল রেখা)। যেখানে ৩১ বছর বয়সী একজন মহিলার প্রসবের সাত সপ্তাহ পরেও লিনিয়া নাইগ্রা দৃশ্যমান রয়েছে।

আরও দেখুন
---------

তথ্যসূত্র
---------

1. ↑  Okeke, Linus Ikechukwu; George, Adekunle Olufemi (নভেম্বর ২০১২)। "Prevalence of linea nigra in patients with benign prostatic hyperplasia and prostate carcinoma" (ইংরেজি ভাষায়): 41–43। আইএসএসএন 0011-9059। ডিওআই:10.1111/j.1365-4632.2012.05564.x অবাধে প্রবেশযোগ্য। পিএমআইডি 23210957।
2. ↑  She Knows Network: "What's that line? All about linea nigra"  ওয়েব্যাক মেশিনে আর্কাইভকৃত ২০০৮-০২-২০ তারিখে
3. ↑  Heffner, Linda (২০১০)। *The Reproductive System at a Glance*। Wiley-Blackwell। পৃষ্ঠা 51। আইএসবিএন 978-1-4051-9452-5।
4. ↑  Pregmed, Editor (২০১৪-১১-১৫)। "Linea nigra and pregnancy"। Pregmed। ২২ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২২ ফেব্রুয়ারি ২০১৫।

 উইকিমিডিয়া কমন্সে লিনিয়া নাইগ্রা সম্পর্কিত মিডিয়া দেখুন।
জিল্লুর রহমান [৯ মার্চ ১৯২৯ ২০ মার্চ ২০১৩ (বয়স ৮৪)]
২০০৮ সালের সংসদ নির্বাচনের পর ১৬ ফেব্রুয়ারি ২০০৯ এ বাংলাদেশে পরোক্ষ **রাষ্ট্রপতি নির্বাচন** অনুষ্ঠিত হওয়ার কথা ছিল। মূলত ইয়াজউদ্দিন আহমেদের মেয়াদ শেষ হওয়ার পরে ৫ সেপ্টেম্বর ২০০৭ এর মধ্যে অনুষ্ঠিত হওয়ার কথা ছিল, তবে নির্বাচিত সংসদ না থাকার কারণে তা পিছিয়ে দেওয়া হয়। সংসদীয় নির্বাচনে বহুল ব্যবধানে বিজয়ী আওয়ামী লীগ দলের প্রেসিডিয়াম সদস্য জিল্লুর রহমানকে রাষ্ট্রপতির প্রার্থী হিসাবে মনোনীত করে এবং সংসদ অধিবেশনেই তিনি নির্বাচিত হবেন বলে আশা করা হচ্ছিলো। রহমানই একমাত্র প্রার্থী ছিলেন যিনি ৯ ফেব্রুয়ারি ২০০৯-এর মনোনয়নের সময়সীমার মধ্যে তার কাগজপত্র জমা দিয়েছিলেন এবং ১১ ই ফেব্রুয়ারি ২০০৯-এর প্রত্যাহারের সময়সীমার মধ্যে তিনি প্রত্যাহার না করায় নির্বাচন কমিশন তাকে নির্বাচিত ঘোষণা করে। তিনি ১২ ফেব্রুয়ারি ২০০৯ এ শপথ গ্রহণ করেন।

তথ্যসূত্র
---------

1. ↑
2. ↑
3. ↑  Bangladesh president to continue, *BBC News*, 5 September 2007
4. ↑
5. ↑
6. ↑

| * দে
* স
বাংলাদেশ বাংলাদেশের রাষ্ট্রপতি নির্বাচনসমূহ |
| --- |
| প্রত্যক্ষ | 
* ১৯৭৮
* ১৯৮১
* ১৯৮৬

 |
| পরোক্ষ | 
* ১৯৭৪
* ১৯৯১
* ১৯৯৬
* ২০০১
* ২০০২
* ২০০৯
* ২০১৩
* ২০১৮

 |
জন স্মিথ এবং সান্ড্রা ডি (উভয়ই সেল 873 ক্রস করে) মধ্যে সংঘর্ষ সমাধান করা হয়েছে পরবর্তী ফাঁকা স্থান সেল 874 এ স্যান্ড্রা ডি স্থাপন করে
**লিনিয়ার অনুসন্ধান** হচ্ছে ক্রস টেবিল, ডেটা কাঠামো তে ক্রস সংঘর্ষ সমাধান করার জন্য কম্পিউটার প্রোগ্রামিং এর প্রকল্প, যা কী ভ্যালু সংকলন পরিচালনার জন্য এবং মান খোঁজার জন্য ব্যবহৃত হয়। এটি ১৯৫৪ সালে জিন আমদাল, এলেইন এম. ম্যাকগ্রো এবং আর্থার স্যামুয়েল দ্বারা আবিস্কৃত হয়েছিল এবং প্রথম ১৯৬৩ সালে ডোনাল্ড নুথ দ্বারা বিশ্লেষণ করা হয়েছিল।

চতুর্ঘাত অনুসন্ধান এবং ডাবল হ্যাশিং এর পাশাপাশি লিনিয়ার অনুসন্ধান হলো মুক্ত সম্ভাষণের নমুনা। এই প্রকল্পে, একটি হ্যাশ টেবিলের প্রতিটি সেল একটি কী কী-ভ্যালু জোড়া সংরক্ষণ করে। যখন হ্যাশ ফাংশন হ্যাশ টেবিলের একটি সেল এর একটি নতুন কী ম্যাপিং করে সংঘর্ষ ঘটায় যেটা ইতোমধ্যে অন্য কী দ্বারা পুর্ণ , লিনিয়ার অনুসন্ধান তখন নিকটবর্তী ফাঁকা অবস্থানের জন্য টেবিল অনুসন্ধান করে এবং সেখানে নতুন কী স্থাপন করায়। অনুরুপভাবে হ্যাশ ফাংশন দ্বারা প্রদত্ত অবস্থান থেকে শুরু করে ক্রমানুসারে টেবিল অনুসন্ধান করে লুকআপ সম্পন্ন করা হয় যতক্ষণ না একটি সদৃশ কী দ্বারা পূর্ণ সেল অথবা ফাঁকা সেল খুঁজে পাওয়া যায়।

থোরাপ এবং ঝাং (২০১২) লিখেন "হ্যাশ টেবিলগুলি সর্বাধিক ব্যবহৃত নথিভুক্ত ডেটা কাঠামো, এবং মানসম্মত হার্ডওয়্যারের লিনিয়ার বা রৈখিক অনুসন্ধানের ব্যবহারের সবচেয়ে জনপ্রিয় বাস্তবায়ন, যা একই সাথে দ্রুত এবং সহজ" লিনিয়ার অনুসন্ধান উচ্চ কর্মক্ষমতা প্রদান করতে পারে এর ভালো উল্লেখযোগ্য অবস্থান এর কারণে, কিন্তু এটি অন্যান্য প্রকল্পের সংঘর্ষের সমাধানের তুলনায় এটির হ্যাশ ফাংশনের প্রতি খুবই সংবেদনশীল। এটি অনুসন্ধান, সন্নিবেশন বা মুছে ফেলার ক্ষেত্রে একই সময় নেয় যখন বিচ্ছিন্ন হ্যাশ ফাংশন ব্যবহার করে সম্পাদন করা হয়, একটি ৫-স্বাধীন হ্যাশ ফাংশন অথবা তালিকাভুক্ত হ্যাশিং। অন্যান্যহ্যাশ ফাংশন যেমন মারমার হ্যাশ অনুশীলন করে ভালো ফলাফল অর্জন করা যেতে পারে।

তথ্যসূত্র
---------

1. ↑  Richter, Stefan; Alvarez, Victor; Dittrich, Jens (২০১৫), "A seven-dimensional analysis of hashing methods and its implications on query processing" (পিডিএফ), *Proceedings of the VLDB Endowment*, **9** (3): 293–331 উদ্ধৃতি টেমপ্লেট ইংরেজি প্যারামিটার ব্যবহার করেছে (link) .
***প্রিন্সিপাল অব ইলেকট্রনিক্স*** ২০০২ সালের বই, যেটি কলিন সিম্পসন কর্তৃক নকশাকৃত। শিক্ষাক্ষেত্রে ইলেকট্রনিক্স টেকনিশিয়ানের দূরত্ব কমানোর জন্য এতে ব্যবহারিক প্রাথমিক মূলতত্ত্ব, যেমন - থিওরেম, বর্তনীর আচরণ এবং ইলেকট্রনিক বর্তনী ও যন্ত্রের সমস্যা সমাধানের কলাকৌশল আলোচিত হয়েছে। বইটিতে বাস্তব জগতের যন্ত্রপাতির ব্যবহারিক সম্পর্কের সাথে গাণিতিকভাবে সমাধান করা হয়েছে, যা পাঠকের কাছে খুবই সহজসাধ্য হয়েছে। 
প্রিন্সিপাল অব ইলেকট্রনিক্স এ বিস্তারিত বিষয় উপস্থাপিত হয়েছে, যেমন - পরমাণুর গঠন, কার্শফের সূত্র, শক্তি, ক্ষমতা, প্রাথমিক বর্তনী বিশ্লেষণের কৌশল, থেভেনিন্স থিওরেম, সর্বোচ্চ শক্তি স্থানান্তরের তত্ত্ব, বৈদ্যুতিক বর্তনী বিশ্লেষণ, চুম্বকত্ব, রেজোন্যান্স, রীলে নিয়ন্ত্রণ, রীলে লজিক, অর্ধপরিবাহী ডায়োড, তড়িৎ প্রবাহ এবং আরো অনেক কিছু। 
পাঠকের বুঝার সুবিধার্থে বীজগণিত এবং ত্রিকোণমিতির মাধ্যমে অঙ্কের সমাধান করা হয়েছে, বইটিতে আধুনিক ইলেকট্রনিক যন্ত্রপাতির প্রাথমিক মূলতত্ত্ব, থিওরেম, বর্তনীর আচরণ এবং সমস্যা সমাধানের পদ্ধতি বিশেষভাবে আলোচনা করা হয়েছে। 
এক খণ্ডে বিদ্যুতের প্রাথমিক অবস্থা থেকে ডিসি/এসি বর্তনী, অর্ধপরিবাহী, অপারেশনাল অ্যামপ্লিফায়ার এবং ডিজিটাল বর্তনী হতে যত্নসহকারে ছাত্রদের জন্য পাঠের উন্নয়ন করা হয়েছে। বইটি সর্বশেষ তথ্য দিয়ে সাজানো হয়েছে, যা ইলেকট্রনিক্স ক্ষেত্রে ছাত্রদের মাঝে জ্ঞান বিতরণ এবং সমস্যা সমাধানের প্রয়োজনীয় দক্ষতা পরিপূর্ণভাবে পূরণ করতে সক্ষম। 
ইলেকট্রনিক্সের মূলতত্ত্ব বুঝানোর জন্য এতে একশত উদাহরণ এবং ১,০০০ এরও বেশি চিত্র সংযোগ করা হয়েছে। বইটিতে মাল্টিমিডিয়া সাপোর্ট প্যাকেজ সহ সার্কিট লজিক্স সফটওয়্যার ব্যবহার করে একশত বর্তনী সিম্যুলেশন ল্যাব প্রজেক্ট প্রদান করা হয়েছে, ইলেকট্রনিক্স শিক্ষার জন্য **প্রিন্সিপাল অব ইলেকট্রনিক্স** বইটি প্রয়োজনীয় সম্পদ।

বইটির সংস্করণে নিম্নোক্ত বিষয় সমূহ আছে : 

* প্রত্যেক অধ্যায়ের শেষে উত্তরের সাথে বিষয় পর্যালোচনা করা হয়েছে।
* একশত উদাহরণ এবং মৌলিক চিত্রের মাধ্যমে অধ্যায়ের শেষে সমস্যা দেওয়া হয়েছে।
* বিস্তারিতভাবে অধ্যায়ের সারাংশ।
* প্রত্যেক অধ্যায়ের শুরুতে ব্যবহারিক যন্ত্রপাতির শাখা, যা বাস্তব জগতের সমস্যা এবং সমাধান উপস্থাপন করে।
**পিনিনা হারজোগ** (১৯২৫/১৯২৬ - জানুয়ারি ২১, ২০০৪ ) ছিলেন একজন ইসরায়েলি ফার্মাসিস্ট এবং জনস্বাস্থ্য কর্মকর্তা।

জীবনী
-----

তার পিতার নাম জালমান শাখোর এবং মাতার নাম ফ্রিদা শাখোর। ১৯৪০-এর দশকে তার পরিবার ফিলিস্তিনে বাস করত। ১৯৪৬ সালে তিনি স্নাতক ডিগ্রি অর্জন করার পর ম্যানচেস্টারে ফার্মেসি পড়া শুরু করেন।  পরবর্তীতে, তিনি অটোয়া এবং ওয়াশিংটন ডিসির বিশ্ববিদ্যালয়েও শিক্ষাগ্রহণ করেন। শিক্ষাজীবনে তিনি পিএইচডি ডিগ্রি অর্জন করেছিলেন।

১৯৫২ সালের ১৪ ফেব্রুয়ারি ভালোবাসা দিবসে তিনি ইয়াকভ হারজগকে বিয়ে করেন। তার স্বামী ইয়াকভের সঙ্গে তিনি শৈশব থেকেই পরিচিত ছিলেন। তাদের বিবাহের অনুষ্ঠান পরিচালনা করেন ইয়াকভের বাবা ও পিনিনার শ্বশুর রাবাই ইতজাক হালেভি হারজগ। ইয়াকভ হারজগ ১৯৬০ সাল থেকে ১৯৬৩ সাল পর্যন্ত কানাডায় ইসরায়েলের একজন কূটনীতিক এবং রাষ্ট্রদূত হিসেবে নিযুক্ত ছিলেন। এই দম্পতির তিন সন্তান রয়েছে। তারা হলেন: শিরা (জন্ম ১৯৫৩), এলিয়েজরা (১৯৫৫) ও ইতজাক (১৯৬৭)। তার স্বামী ইয়াকভ হারজগ ১৯৭২ সালে মারা যান। ১৯৮৩ থেকে ১৯৯৩ সাল পর্যন্ত ইসরাইলের প্রেসিডেন্ট চেম হারজগ ছিলেন পিনা হারজগের তার শ্যালক ও রাজনীতিবিদ আইজাক হারজগের ভাগ্নে।

১৯৬৪ সাল থেকে পিনিনা হারজোগ ইজরায়েলি জন-স্বাস্থ্য শাখায় চাকরি শুরু করেন। প্রথমদিকে তিনি ছিলেন নতুন ওষুধ নিবন্ধনের দায়িত্বে থাকা ফার্মাসিস্ট। উত্তরোত্তর সলতার কারণে তিনি ১৯৭২ থেকে ১৯৮৪ সালের মধ্যে ক্লিনিকাল ফার্মাকোলজি বিভাগের ডেপুটি হেড এবং পরে ভারপ্রাপ্ত প্রধান হন। তিনি বিশ্ব স্বাস্থ্য সংস্থার পরবর্তীকালে তিনি ক্লিনিকাল ট্রায়াল অনুমোদনের জন্য উপদেষ্টা কমিটিতেও ছিলেন। এই এই অবস্থানটি তাকে ১৯৮৩ এবং ১৯৮৪ সালে বিশ্ব স্বাস্থ্য সংস্থার (হু) উপদেষ্টা দলের সদস্য হিসাবে ও ওষুধের বিরূপ প্রতিক্রিয়ার উপর আন্তর্জাতিক সহযোগিতা প্রকল্প সম্পর্কে দেখেছিল। ১৯৯৩ থেকে ১৯৯৬ পর্যন্ত তিনি বিশ্ব স্বাস্থ্য সংস্থার (WHO-র) নির্বাহী বোর্ডের সদস্য ছিলেন। ১৯৯৪ সালে তিনি এর ভাইস চেয়ারপারসন হন। তিনি ১৯৯৬ সালে ৪৯ তম WHO সম্মেলনে নির্বাহী বোর্ডের প্রতিনিধিত্ব করেছিলেন। 

তিনি একজন মহিলা কর্মীও ছিলেন এবং ১৯৮৮ থেকে ১৯৯৪ সালের মধ্যে আন্তর্জাতিক মহিলা কাউন্সিলে (আইসিডব্লিউ) ভাইস প্রেসিডেন্ট হিসেবে দায়িত্ব পালন করেন। বিশ্ব স্বাস্থ্য সংস্থার হয়ে তার কাজের কারণে বিরতির পর, তিনি ১৯৯৭ থেকে ২০০৩ সালের মধ্যে আইসিডব্লিউর সভাপতি হিসেবে দুই মেয়াদে দায়িত্ব পালন করেন। 

তার পেশাগত শখ ছিল চিত্রকলা এবং পিয়ানো।

তথ্যসূত্র
---------

1. 1 2  Entry in obituary of *The Globe and Mail*, Toronto 2005
2. ↑  Michael Bar-Zohar: *Yaacov Herzog. A biography.* Halban Publishers 2005. ISBN 978-1870015-93-6. Digitalisat
3. 1 2 3  Elisabeth Sleeman: *The International Who's Who of Women 2002*. ISBN 1-85743-122-7. 
Online
4. ↑  Israel Heute, 23. Januar 2005:
**আলফ্রেড উইলিয়াম হেনরি পেরেরা** (১৯৩০-২০০৯) শ্রীলঙ্কা নৌবাহিনীর একজন অ্যাডমিরাল ছিলেন। তিনি ১৯৭৯ সাল থেকে ১৯৮৩ সাল পর্যন্ত শ্রীলঙ্কীয় নৌবাহিনীর কমান্ডার ছিলেন।

নৌ জীবন
-------

কলম্বোর সেন্ট পিটার্স কলেজে শিক্ষিত পেরেরা ১৯৫১ সালের জুলাইয়ে রয়্যাল সিলন নৌবাহিনীতে এক্সিকিউটিভ শাখায় সাব-লেফটেন্যান্ট হিসেবে কমিশন প্রাপ্ত হন এবং গ্রিনউইচের রয়েল নেভাল কলেজে তার প্রশিক্ষণ গ্রহণ করেছিলেন। ১৯৫৩ সালে গ্রিনউইচে প্রশিক্ষণ শেষ করে, ১৯৫৪ সালে তিনি এইচএমএস এক্সিলেন্ট বোর্ডে বন্দুকের বিষয়ে বিশেষজ্ঞ হন। ১৯৬২ সালে লেফটেন্যান্ট কমান্ডারে পদোন্নতি হয়ে তিনি পশ্চিম নিউ গিনিতে জাতিসংঘের সুরক্ষা বাহিনীর সদস্য হিসাবে দায়িত্ব পালন করেছিলেন। তিনি ১৯৬৪ সালে ওয়েলিংটনের ডিফেন্স সার্ভিসেস স্টাফ কলেজে যোগ দেন। ১৯৭০ সালে তাকে কমান্ডার পদে পদোন্নতি দেওয়া হয়। ১৯৭১ সালের জেভিপি বিদ্রোহের সময়, শ্রীলঙ্কা নৌবাহিনী বিভিন্ন জেলায় বিদ্রোহ বিরোধী অভিযান পরিচালনা করার জন্য তদারকির জন্য তার কর্মকর্তা এবং নাবিকদের মোতায়েন করেছিল। কমান্ডার পেরেরাকে পোলোনারুয়া জেলার সামরিক সমন্বয়কারী কর্মকর্তা নিযুক্ত করা হয়। ১৯৭৩ সালে, তিনি ক্যাপ্টেন পদে পদোন্নতি লাভ করেন এবং ১৯৭৬ সালে ন্যাশনাল ডিফেন্স কলেজ, নয়াদিল্লিতে যোগ দেন। কর্মজীবনের সময় তিনি সমুদ্র এবং তীরে ত্রিঙ্কোমালি এবং নৌবাহিনী সদর দপ্তরে চীফ অব স্টাফ সহ সমুদ্র ও তীরে বেশ কয়েকটি কমান্ড পেয়েছিলেন। একজন অনুরাগী রাগবি খেলোয়াড়, নৌ ক্রীড়া বোর্ডের চেয়ারম্যান এবং চেয়ারম্যান প্রতিরক্ষা পরিষেবা ক্রীড়া বোর্ডের দায়িত্ব পালন করেছিলেন।

রিয়ার অ্যাডমিরাল পদে পদোন্নতি পেয়ে, ১৯৭৯ সালের ১ জুন তিনি বাসিল গুনাসেকারার স্থলে শ্রীলঙ্কা নৌবাহিনীর কমান্ডার নিযুক্ত হন। শ্রীলঙ্কার গৃহযুদ্ধ শুরু হওয়ার সাথে সাথে তিনি নৌবাহিনীর আধুনিকায়ন ও সম্প্রসারণ অব্যাহত রেখেছিলেন। তিনি নৌবাহিনীর জন্য স্থানীয়ভাবে নির্মিত জয়সাগর-শ্রেণির অফশোর পটভূমির জাহাজগুলির বিকাশ শুরু করেছিলেন। তিনি ১৯৮৩ সালের ৩১ মে নৌবাহিনী থেকে অবসর গ্রহণ করেন এবং ভাইস অ্যাডমিরাল পদে পদোন্নতি পান। তার পরে আসোকা ডি সিলভা তার স্থলাভিষিক্ত হন।

নৌবাহিনীর দীর্ঘ চাকরি জীবনে তিনি বিশিষ্ট সেবা বিভূষণ, শ্রীলঙ্কা সশস্ত্র পরিষেবাদি পদক, শ্রীলঙ্কা সশস্ত্র পরিষেবাদি লং সার্ভিস পদক, সিলন সশস্ত্র পরিষেবাদি লং সার্ভিস পদক, রাষ্ট্রপতির উদ্বোধন পদক এবং শ্রীলঙ্কা নেভির ২৫তম বার্ষিকী পদক পেয়েছেন। ২০০৭ সালে তাকে ৯ জন প্রাক্তন সার্ভিস কমান্ডারের সাথে অ্যাডমিরাল পদে পদোন্নতি দেওয়া হয়েছিল।

তথ্যসূত্র
---------

1. ↑  Weerasena, M.A.। "3rd Month Remembrance Admiral A.W.H. Perera VSV"। *Daily News*। সংগ্রহের তারিখ ১৭ এপ্রিল ২০২০।
2. ↑  "Past Commanders"। navy.lk। ২ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৭ সেপ্টেম্বর ২০১৪।
3. ↑  Former service chiefs promoted

| * দে
* স
 শ্রীলঙ্কীয় নৌবাহিনীর কমান্ডার |
| --- |
| **সিলন নৌ স্বেচ্ছাসেবক বাহিনী**
* ১  বিউচ্যাম্প
* ২  দে মেল

**শ্রীলঙ্কা নৌবাহিনী**
* ১  ব্যাংকস
* ২  ব্রাউন
* ৩  চাভাসে
* ৪  দে মেল
* ৫  কাদিরাগমার
* ৬  হান্টার
* ৭  গুনাসেকারা
* ৮  পেরেরা
* ৯ ডি সিলভা
* ১০  সিলভা
* ১১  ফার্নান্দো
* ১২  সামারাসেকারা
* ১৩  থিসেরা
* ১৪  সান্দাগিরি
* ১৫  কারনাগোদা
* ১৬  সামারাসিংহে
* ১৭  দিসানায়েকে
* ১৮  কলোম্বেজ
* ১৯  পেরেরা
* ২০  উইজেগুনারত্নে
* ২১ ট্রাভিস
* ২২ সিরিমেভান
* ২৩ পিয়াল
* ২৪ উলুগেতেন্নে
* ২৫ প্রিয়ন্ত
 | শ্রীলঙ্কার পতাকা |
মৎসমুখ
***মৎসমুখ*** (ইংরেজি ভাষায়: Fomalhaut; আরবি ভাষায়: فم الحوت) দক্ষিণ মীন মণ্ডলের সবচেয়ে বড় তারা। এটি পৃথিবীর আকাশে দৃশ্যমান সবচেয়ে উজ্জ্বল তারাগুলোর একটি। এর আন্তর্জাতিকভাবে গৃহীত নাম হচ্ছে *ফোমালহট* বা *ফোমালট*। কিন্তু ইংরেজি নামটি প্রকৃতপক্ষে আরবি فم الحوت থেকে এসেছে। আরবিতে এই শব্দের অর্থ *তিমির মুখ*। এই আরবি নাম থেকেই ভারতবর্ষে মৎসমুখ নাম চয়ন করা হয়েছে। এটা এ-ধরনের প্রধান ধারার তারা। পৃথিবী থেকে এর দূরত্ব ২৫ আলোকবর্ষ বা ৭.৭ পারসেক।

২০০০ সালের মার্চ মাস পর্যন্ত মৎসমুখ ও নদীমুখ ছিল খ-গোলকে অবস্থিত এমন দুটি প্রধম মানের তারা যারা গোলকের অন্য যেকোন প্রথম মানের তারা থেকে সর্বাধিক দূরত্বে অবস্থান করে। কিন্তু পরবর্তীকালে অবস্থার পরিবর্তন হয়েছে। পর্যবেক্ষণের মাধ্যশে জানা গেছে বর্তমানে খ-গোলকের সবচেয়ে বিচ্ছিন্ন প্রথম মানের তারা হচ্ছে জ্যেষ্ঠা যা বৃশ্চিক রাশিতে অবস্থিত।

২০০৮ সালের নভেম্বরে *Herzberg Institute of Astrophysics* এর *Christian Marois* এবং তার সহকর্মীরা ঘোষণা করেন যে, তারা এই তারাকে কেন্দ্র করে আবর্তিত একটি গ্রহকে সরাসরি পর্যবেক্ষণ করেছেন। এই পর্যবেক্ষণের কাজে হাওয়াই দ্বীপপুঞ্জে অবস্থিত কেক এবং জেমিনি দুরবিন ব্যবহৃত হয়েছে।

গ্রহজগৎ
-------

| সঙ্গীগ্রহ | ভর | উপ-প্রধান অক্ষ | কক্ষীয় পর্যায়কাল | উৎকেন্দ্রিকতা |
| --- | --- | --- | --- | --- |
| মৎসমুখ বি | .০৫৪ - ৩ বৃভ | ~১১৫ | ~৩২০০০০ | ~০.১১ |

তথ্যসূত্র
---------

বহিঃসংযোগ
---------

* "Fomalhaut"। *SolStation*।  অজানা প্যারামিটার `|accessyear=` উপেক্ষা করা হয়েছে (`|access-date=` ব্যবহারের পরামর্শ দেয়া হচ্ছে) (সাহায্য); অজানা প্যারামিটার `|accessmonthday=` উপেক্ষা করা হয়েছে (সাহায্য)
* "ALF Psa"। *ARICNS*। ৯ জুন ২০০৭ তারিখে মূল থেকে আর্কাইভ করা। সংগ্রহের তারিখ ১৫ নভেম্বর ২০০৮।  অজানা প্যারামিটার `|accessyear=` উপেক্ষা করা হয়েছে (`|access-date=` ব্যবহারের পরামর্শ দেয়া হচ্ছে) (সাহায্য); অজানা প্যারামিটার `|accessmonthday=` উপেক্ষা করা হয়েছে (সাহায্য)
* Preprint of planet discovery paper
**টমাস ফোকেট** (ওলন্দাজ: *Thomas Foket*; জন্ম: ২৫ সেপ্টেম্বর ১৯৯৪) হলেন একজন বেলজীয় পেশাদার ফুটবল খেলোয়াড়। তিনি বর্তমানে ফরাসি ক্লাব রেঁস এবং বেলজিয়াম জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলেন।

২০১২ সালে, ফোকেট বেলজিয়াম অনূর্ধ্ব-১৮ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০১৬ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ১০ ম্যাচে ১টি গোল করেছেন।

প্রারম্ভিক জীবন
---------------

টমাস ফোকেট ১৯৯৪ সালের ২৫শে সেপ্টেম্বর তারিখে বেলজিয়ামের ব্রাসেলসে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

ফোকেট বেলজিয়াম অনূর্ধ্ব-১৮, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১২ সালে বেলজিয়াম অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৫ বছরে ২৫ ম্যাচে অংশগ্রহণ করে ৩টি গোল করেছেন।

২০১৬ সালের ৯ই নভেম্বর তারিখে, ২২ বছর, ১ মাস ও ১৫ দিন বয়সে, ডান পায়ে ফুটবল খেলায় পারদর্শী ফোকেট নেদারল্যান্ডসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৪৬তম মিনিটে রক্ষণভাগের খেলোয়াড় তমা মোনিয়ের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৪ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ১–১ গোলে ড্র হয়েছিল। বেলজিয়ামের হয়ে অভিষেকের বছরে ফোকেট সর্বমোট ১ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*২৯ আগস্ট ২০২২ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বেলজিয়াম | ২০১৬ | ১ | ০ |
| ২০১৭ | ১ | ০ |
| ২০২০ | ২ | ০ |
| ২০২১ | ৩ | ১ |
| ২০২২ | ৩ | ০ |
| সর্বমোট | ১০ | ১ |

তথ্যসূত্র
---------

1. ↑
2. ↑
3. ↑
4. ↑

বহিঃসংযোগ
---------


উইকিমিডিয়া কমন্সে **টমাস ফোকেট** সংক্রান্ত মিডিয়া রয়েছে।

* টমাস ফোকেট – ফিফা প্রতিযোগিতার রেকর্ড (ইংরেজি) উইকিউপাত্তে এটি সম্পাদনা করুন
* টমাস ফোকেট – উয়েফা প্রতিযোগিতার রেকর্ড (আর্কাইভ) (ইংরেজি) উইকিউপাত্তে এটি সম্পাদনা করুন
* সকারওয়েতে টমাস ফোকেট (ইংরেজি) উইকিউপাত্তে এটি সম্পাদনা করুন
* সকারবেসে টমাস ফোকেট (ইংরেজি) উইকিউপাত্তে এটি সম্পাদনা করুন
* বিডিফুটবলে টমাস ফোকেট (ইংরেজি) উইকিউপাত্তে এটি সম্পাদনা করুন
* ইইউ-ফুটবলে টমাস ফোকেট (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে টমাস ফোকেট (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে টমাস ফোকেট (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে টমাস ফোকেট (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে টমাস ফোকেট (ইংরেজি) উইকিউপাত্তে এটি সম্পাদনা করুন
**জি-১৪** ইউরোপের ফুটবল দলের একটি সংস্থা। ইউরোপের ১৪টি শীর্ষস্থানীয় দলকে নিয়ে ২০০০ সালের সেপ্টেম্বরে এটি প্রতিষ্ঠিত হয়। উয়েফা ও ফিফার সাথে দরকষাকষিতে একতাবদ্ধ থাকার জন্য এই সংস্থা গঠিত হয়েছে। এখানে কেবলমাত্র আমন্ত্রনের মাধ্যমে নতুন সদস্য অন্তর্ভুক্ত করা হয়। ২০০২ সালের আগস্ট মাসে আরো চারটি দল এতে যোগদান করে, ফলে সদস্য সংখ্যা দাঁড়ায় ১৮তে। তবে সংস্থার নাম অপরিবর্তিত রয়েছে।

এটি মূলত একটি লবিং গ্রুপ হলেও, ইউরোপিয়ান সুপার লীগ তৈরির সাথে এই সংস্থার সম্পৃক্ততার খবর বিভিন্ন সময়ে গণমাধ্যমে এসেছে। তবে তারা প্রায়শই এটি অস্বীকার করেছে। যখন উয়েফা অংশগ্রহণকারী দলগুলোর সাথে আলোচনা ছাড়াই চ্যাম্পিয়নস লীগ থেকে দ্বিতীয় গ্রুপ পর্যায় বাদ দেয় তখন এটি একটি সাধারণ খবর ছিল। জি-১৪ এই ঘটনাকে তাদের প্রতিষ্ঠার যৌক্তিকতা হিসেবে দেখেছে। তাদের মতে ইউরোপের দলগুলোর কন্ঠ হিসেবে জি-১৪ এর প্রয়োজন রয়েছে।

জি-১৪ এর দলগুলো সাতটি বিভিন্ন দেশে ছড়িয়ে আছে ও তাদের মোট জাতীয় লীগ শিরোপার সংখ্যা প্রায় ২৫০। ইংল্যান্ড, স্পেন, ফ্রান্স, ও জার্মানির শীর্ষ বিভাগের তিনটি করে, ইতালির "সিরি এ" থেকে দুটি ও "সিরি বি" (জুভেন্টাস "সিরি বি"তে নেমে যাওয়ায়) থেকে একটি, নেদারল্যান্ড থেকে দুটি ও পর্তুগাল থেকে একটি দল জি-১৪ এর সদস্য। জি-১৪ সদস্যরা ইউরোপিয়ান কাপ/চ্যাম্পিয়নস লীগের ৫১টি আসরের ৪১টিতেই জিতেছে।

২০০৪ সালের চ্যাম্পিয়নস লীগের ফাইনাল ১৯৯২ সালের পর প্রথম ফাইনাল যার একটি দল জি-১৪ এর বর্তমান কোন সদস্য অংশ নয়। এতে অংশ নেয় জি-১৪ সদস্য এফসি পোর্তো এবং অ-সদস্য এএস মোনাকো। এ পর্যন্ত মাত্র তিনটি ফাইনাল অনুষ্ঠিত হয়েছে যাতে জি-১৪ এর কোন বর্তমান সদস্য অংশ নেয়নি।

অন্যান্য প্রধান উয়েফা দলভিত্তিক প্রতিযোগিতা উয়েফা কাপে ১৪টি ফাইনালে জি-১৪ এর কোন সদস্য অংশ নেয়নি, এবং মাত্র ৩টি ফাইনালে দুটি দলই জি-১৪ এর সদস্য ছিল। ২০০৫ সালে ১৯৮৯ সালের পর জি-১৪ বহির্ভুত দল কোন ফাইনাল প্রথম অনুষ্ঠিত হয়, যাতে অংশ নেয় সিএসকেএ মস্কো ও স্পোর্টিং লিসবন। ২০০৬ সালে আবার জি-১৪ সদস্য বহির্ভুত দলের ফাইনালে অংশ নেয় সেভিলা ও মিডলসব্রো।

সদস্য
-----

প্রতিষ্ঠাতা সদস্য, ২০০০
* ইতালি ইন্টারন্যাজিওন্যালে (ইতালি)
* ইতালি জুভেন্টাস (ইতালি)
* ইতালি এসি মিলান (ইতালি)
* ইংল্যান্ড লিভারপুল (ইংল্যান্ড)
* ইংল্যান্ড ম্যানচেস্টার ইউনাইটেড (ইংল্যান্ড)
* ফ্রান্স মার্সেই (ফ্রান্স)
* ফ্রান্স প্যারিস সেইন্ট-জার্মেইন (ফ্রান্স)
* জার্মানি বায়ার্ন মিউনিখ (জার্মানি)
* জার্মানি বরুসিভা ডর্টমুন্ড (জার্মানি)
* নেদারল্যান্ডস আয়াক্স (নেদারল্যান্ড)
* নেদারল্যান্ডস পিএসভি আইন্দোভেন (নেদারল্যান্ড)
* পর্তুগাল এফসি পোর্তো (পর্তুগাল)
* স্পেন বার্সেলোনা (স্পেন)
* স্পেন রিয়াল মাদ্রিদ (স্পেন)

নতুন সদস্য, ২০০২
* ইংল্যান্ড আর্সেনাল (ইংল্যান্ড)
* ফ্রান্স লিওন (ফ্রান্স)
* জার্মানি বেয়ার লেভারকুজেন (জার্মানি)
* স্পেন ভালেনসিয়া (স্পেন)

বহিঃসংযোগ
---------

* Official Website[*স্থায়ীভাবে অকার্যকর সংযোগ*]
* Unofficial G-14 Member News
* Times Columnist - The name that strikes fear in the hearts of Europe's elite clubs: Bolton

| * দে
* স
জি-১৪-এর সদস্য (২০০০–২০০৮) |
| --- |
| ২০০০–২০০৮ | 
* আয়াক্স
* বার্সেলোনা
* বায়ার্ন মিউনিখ
* বরুসিয়া ডর্টমুন্ড
* ইন্টার মিলান
* ইয়ুভেন্তুস
* লিভারপুল
* ম্যানচেস্টার ইউনাইটেড
* মার্সেই
* মিলান
* পারি সাঁ-জেরমাঁ
* পোর্তু
* পিএসভি
* রিয়াল মাদ্রিদ

 |
| ২০০২–২০০৮ | 
* আর্সেনাল
* বায়ার লেভারকুজেন
* লিয়োনে
* ভালেনসিয়া

 |
**সারওয়ারী রহমান** একজন বাংলাদেশী নারী রাজনীতিবিদ ও সংসদ সদস্য। তিনি বাংলাদেশ জাতীয়তাবাদী দলের রাজনীতির সাথে জড়িত। রহমান প্রথম খালেদা জিয়া মন্ত্রীসভার সমাজকল্যাণ প্রতিমন্ত্রী ছিলেন। এছাড়া তিনি ১৯৯৪-১৯৯৬ সালে বাংলাদেশ শিশু একাডেমির চেয়ারম্যান ছিলেন।

রাজনৈতিক জীবন
-------------

সারওয়ারী রহমান বাংলাদেশ জাতীয়তাবাদী দলের স্থায়ী কমিটির সদস্য ছিলেন। এরপর তিনি বিএনপির চেয়ারপারসনের উপদেষ্টা পরিষদের সদস্য মনোনীত হন।

রহমান ১৯৯১ সালে ৫ম জাতীয় সংসদে বিএনপি মনোনীত জাতীয় সংসদের সংরক্ষিত নারী আসনের সদস্য নির্বাচিত হয়েছিলেন। তিনি ১৯৯১ সালের ১৯ সেপ্টেম্বর খালেদা জিয়া মন্ত্রীসভার সমাজকল্যাণ প্রতিমন্ত্রী হিসেবে দায়িত্ব গ্রহণ করেন। ১৯৯৩ সালের ১৪ আগস্ট পর্যন্ত তিনি সমাজকল্যাণ মন্ত্রণালয়ের প্রতিমন্ত্রী ছিলেন। ২০০৫-২০০৬ পর্যন্ত তিনি জাতীয় সংসদের সংরক্ষিত মহিলা আসন-২৫ (জাতীয় ৩২৫)-এর সদস্য ছিলেন।

তথ্যসূত্র
---------

1. ↑  "চেয়ারম্যান মহোদয়গণের কার্যকাল"। বাংলাদেশ শিশু একাডেমী। সংগ্রহের তারিখ ১৮ জুলাই ২০২০।
2. ↑  "বিএনপির স্থায়ী কমিটিতে নতুন মুখ"। *চ্যানেল আই*। সংগ্রহের তারিখ ১৮ জুলাই ২০২০।
3. ↑  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।